CELEX: E2015P0003
Language: mt
Date: 2015-01-20 00:00:00
Title: Talba għal Opinjoni Konsultattiva mill-Qorti tal-EFTA minn Staatsgerichtshof des Fürstentums Liechtenstein datata l-20 ta’ Jannar 2015 fil-kawża ta’ Liechtensteinische Gesellschaft für Umweltschutz v Gemeinde Vaduz (Kawża E-3/15)

2.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 217/21
            
         Talba għal Opinjoni Konsultattiva mill-Qorti tal-EFTA minn Staatsgerichtshof des Fürstentums Liechtenstein datata l-20 ta’ Jannar 2015 fil-kawża ta’ Liechtensteinische Gesellschaft für Umweltschutz v Gemeinde Vaduz
   (Kawża E-3/15)
   (2015/C 217/07)
   Permezz ta’ ittra datata l-20 ta’ Jannar 2015, li waslet fir-Reġistru tal-Qorti fit-22 ta’ Jannar 2015, saret talba lill-Qorti tal-EFTA għal Opinjoni Konsultattiva minn Staatsgerichtshof des Fürstentums Liechtenstein (il-Qorti tal-Istat tal-Prinċipat tal-Liechtenstein), fil-kawża ta’ Liechtensteinische Gesellschaft für Umweltschutz v Gemeinde Vaduz, dwar il-mistoqsijiet li ġejjin:
   
               1.
            
            
               Id-Direttiva 2011/92/UE tat-13 ta’ Diċembru 2011 dwar l-istima tal-effetti ta’ ċerti proġetti pubbliċi u privati fuq l-ambjent hija applikabbli, fil-Prinċipat tal-Liechtenstein, għall-proċeduri tal-EIA, li skont arranġamenti tranżitorji, għadhom ibbażati fuq il-Gesetz über die Umweltverträglichkeitsprüfung (Liġi dwar l-Evalwazzjoni tal-Impatt Ambjentali) tal-10 ta’ Marzu 1999 (“il-verżjoni l-qadima tal-Liġi dwar l-Evalwazzjoni tal-Impatt Ambjentali”)?
            
         
               2.
            
            
               Jekk dan huwa l-każ, teżisti restrizzjoni illeċita tad-dritt tal-organizzazzjonijiet tal-ambjent li jressqu ilment skont l-Artikolu 11 tad-Direttiva 2011/92/UE flimkien mal-Artikolu 20 tal-verżjoni l-qadima tal-Liġi dwar l-Evalwazzjoni tal-Impatt Ambjentali f’din il-kawża, jekk il-Gvern jieħu deċiżjoni ġenerali dwar il-kompatibbiltà ambjentali tal-proġett skont l-Artikolu 16 tal-verżjoni l-qadima tal-Liġi dwar l-Evalwazzjoni tal-Impatt Ambjentali fi proċedura separata, iżda — fl-għamla ta’ kundizzjonijiet — iħalli r-riżoluzzjoni ta’ kwistjonijiet kruċjali dwar il-kompatibbiltà ambjentali tal-proġett f’idejn proċeduri ta’ awtorizzazzjoni sussegwenti taħt leġiżlazzjoni speċjali?
            
         
               3.
            
            
               Jekk dan huwa l-każ, l-Artikolu 11 tad-Direttiva 2011/92/UE għandu effett dirett fir-rigward tal-proċedura tal-EIA inkwistjoni, li hija l-bażi tal-ilment individwali lill-Qorti tal-Istat?
            
         
               4.
            
            
               Xi tkun il-konsegwenza legali, f’din il-kawża, ta’ ksur tad-dritt li jitressaq ilment skont id-Direttiva b’referenza għall-mistoqsijiet 2 u 3?